Beskjeden fra legen fikk Thore (56) til å endre livsstil. Slik unngikk han diabetes

Mener «Fast & Furious»-rollekarakteren hennes har vært for tøff: – Det er ikke naturlig

Hva er det som gjør at hverken politikere eller journalister ser dette gedigne paradokset?

Trøndelag Teater var nominert til flere priser - slik gikk det

Brandtzæg hadde ikke hørt om festivalen - men nå har han sin første internasjonale filmpris

En av ti har sluttet å gå ut av huset som følge av pandemien

Saken oppdateres.

Forslaget om at å opprette satellitter på høyskoler rundt omkring i landet ble ifølge Dagens Næringsliv nylig diskutert på et styreseminar i Trondheim med konklusjonen at det er «absolutt interessant».

– Vi utdanner 70 prosent av landets sivilingeniører og over 90 prosent av doktorgradskandidatene i teknologi. Samtidig er det gode, spissede miljøer innen teknologi andre steder i landet. Disse kan være på et høyt internasjonalt nivå, og det er dumt hvis vi etablerer et konkurrerende miljø. Det vil ikke bidra til at nasjonen gjør det bedre på området, sier NTNU-rektor Gunnar Bovim til Dagens Næringsliv.

I følge DN er Høgskolen i Gjøvik, Høgskolen i Buskerud og Vestfold, Høgskolen i Bergen og Høgskolen i Narvik aktuelle skoler, på grunn av spesialkompetanse på blant annet it-sikkerhet, nanoteknologi og undervannsteknologi.

Narvik-rektor positiv

Leder Elena Bogen Slydal ved Studenttinget på NTNU er ikke avvisende til forslaget, og henviser til at det finnes flere universitet internasjonalt som har slike satelittcampus. Heller ikke rektor Arne Erik Holdø ved Høgskolen i Narvik (HiN) er negativ. NTNU ga fødselshjelp til HiN, og det kan være naturlig å styrke samarbeidet, sier han til DN.

Kunnskapsministeren positiv

Kunnskapsminister Torbjørn Røe Isaksen karakteriserer forslaget som veldig spennende og vil diskutere dette med NTNU når han kommer til Trondheim i forbindelse med sin landsomfattende møterekke om samarbeid i utdannelsessektoren, som han tar fatt på i dag, fredag.